રિલાયન્સ મ્યુચ્યુઅલ ફન્ડ, આઇસીઆઇસીઆઇ પ્રુડેન્શિયલ, કોટક સહિત અને અનેકવિધ મ્યુચ્યુઅલ ફન્ડો ગોલ્ડ ફન્ડ તેમ જ એસઆઇપી ઑફર કરી રહ્યાં છે. વધુમાં આ વરસે તો વળી ગોલ્ડ ઑફરો એવા સ્વરૂપે પણ વધતી રહી છે જેમાં ડીમૅટ અકાઉન્ટની પણ જરૂર નથી. અહીં એ નોંધવું મહત્વનું છે કે છેલ્લાં બે વરસ દરમ્યાન ગોલ્ડ ઈટીએફમાં રોકાણ કરનારાઓની સંખ્યા સતત વધતી રહી છે. આ ઉપરાંત હવે તો પોસ્ટઑફિસ પણ સોનું વેચી રહી છે. આમ જ્વેલર્સથી લઈ બૅન્કો, મ્યુચ્યુઅલ ફન્ડો અને પોસ્ટઑફિસો સુધ્ધાં સોનું વેચવા નીકળી છે ત્યારે સોનાના ભાવો જોઈ કેટલું સોનું ખરીદાશે એ તો સવાલ છે, પણ હવે ફિઝિકલ સોનું કરતા ડીમૅટ કે પેપર ગોલ્ડ ખરીદવાની માનસિકતા વધી રહી છે. ખાસ કરીને અત્યારે શૅરોમાં માહોલ એકંદરે ઠંડો છે ત્યારે સોના પ્રત્યે આકર્ષણ જળવાઈ રહે એવી આશા સૌકોઈ રાખી રહ્યા છે. ગોલ્ડ વેચનારાઓની તો કતાર લાગી છે, પણ હવે ખરીદનારાઓનો રિસ્પૉન્સ કેવો રહ્યો એના આંકડા આવતાં ચિત્ર સ્પષ્ટ થઈ જશે.